Meddelelse fra EFTA-Tilsynsmyndigheden i henhold til artikel 4, stk. 1, litra a), i den retsakt, der omtales i punkt 64a i bilag XIII til EØS-aftalen (Rådets forordning (EØF) nr. 2408/92 om EF-luftfartsselskabers adgang til luftruter inden for Fællesskabet)

Indførelse af nye forpligtelser til offentlig tjeneste, hvad angår beflyvning af ruterne Lakselv-Tromsø, Andenes-Bodø og Andenes-Tromsø

(2003/C 87/12)

LAKSELV-TROMSØ

1. INDLEDNING

I medfør af artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet (http://europa.eu.int/eur-lex/ da/index.html) har Norge besluttet at indføre forpligtelse til offentlig tjeneste pr. 1. januar 2004, hvad angår ruteflyvning på følgende rute:

Lakselv-Tromsø.

2. FORPLIGTELSEN TIL OFFENTLIG TJENESTE OMFATTER FØLGENDE

2.1. Hyppighed, pladskapacitet, ruteføring og fartplaner

- Kravene gælder året rundt.

- Forpligtelsen omfatter daglig flyvning i begge retninger.

Hyppighed

Mindst tre daglige returflyvninger mandag-fredag og mindst tre returflyvninger lørdag-søndag kombineret.

Pladskapacitet

I begge retninger skal tilbydes mindst 760 pladser mandag-fredag kombineret og mindst 152 pladser lørdag-søndag kombineret.

Ruteføring

I begge retninger skal mindst to af de krævede daglige flyvninger mandag-fredag og mindst to af de krævede flyvninger lørdag-søndag kombineret være uden mellemlanding. De øvrige skal være gennemgående flyvninger med højst én mellemlanding.

Fartplaner

- Der skal tages hensyn til den offentlige efterspørgsel efter lufttransport.

- De krævede flyvninger skal planlægges, så der er tilslutning til flyruten Tromsø-Oslo.

- Endvidere gælder følgende for de krævede flyvninger mandag-fredag (tiderne er angivet i lokal tid):

- Første ankomst i Tromsø inden kl. 8.30 og sidste afgang fra Tromsø efter kl. 19.30.

- Første afgang fra Tromsø inden kl. 11.30 og sidste afgang fra Lakselv efter kl. 17.00.

2.2. Flykategori

På de krævede flyvninger skal der anvendes fly godkendt til mindst 30 passagerer og med trykkabine.

Luftfartsselskabernes opmærksomhed henledes især på de tekniske og driftsmæssige betingelser, der gælder for lufthavnene. Yderligere oplysninger fås ved henvendelse til: Luftfartstilsynet, Postboks 8050 Dep, N - 0031 Oslo, Tlf. (47) 23 31 78 00.

2.3. Billetpriser

- Basisprisen for en enkeltbillet (fuldt fleksibel) må i det driftsår, der starter den 1. januar 2004, ikke overstige 1150 NOK.

- For hvert efterfølgende driftsår skal maksimumspriserne reguleres den 1. april i overensstemmelse med forbrugerprisindekset i den 12-måneders periode, der slutter den 15. februar samme år, som offentliggjort af Norges Statistik (http://www.ssb.no/english/ subjects/08/02/10/kpi_en/).

- Luftfartsselskabet skal overholde de til enhver tid gældende aftaler om indenrigsflyvning og skal tilbyde alle rabatter, som indgår i disse aftaler.

- Der skal tilbydes socialt betingede rabatter i overensstemmelse med almindelig praksis.

2.4. Kontinuitet

Antallet af flyvninger, der annulleres af årsager, som direkte kan tilskrives luftfartsselskabet, må ikke overskride 1,5 % af de planlagte flyvninger på årsbasis.

2.5. Samarbejdsaftaler

Efter en udbudsprocedure, der begrænser adgangen til ruten Lakselv-Tromsø til et enkelt luftfartsselskab, gælder følgende betingelser:

Billetpriser

- Alle tilslutningsbilletter til/fra andre flyruter skal tilbydes på lige vilkår for alle luftfartsselskaber. Tilslutningsbilletter til/fra andre flyruter, som opretholdes af tilbudsgiver, er undtaget denne bestemmelse, forudsat at billetprisen udgør højst 40 % af en fuldt fleksibel billetpris.

- Der kan hverken optjenes eller indløses bonuspoint fra bonusordninger.

Transfer-betingelser

Alle betingelser opstillet af luftfartsselskabet i forbindelse med transfer af passagerer til eller fra andre luftfartsselskabers ruter, herunder tilslutningstider og gennemgående check-in af billetter og bagage, bør være objektive og ikke-diskriminerende.

3. ANDET

Denne forpligtelse til offentlig tjeneste erstatter forpligtelsen offentliggjort i De Europæiske Fællesskabers Tidende C 112 af 9. maj 2002 vedrørende flyruten Lakselv-Tromsø.

4. YDERLIGERE OPLYSNINGER FÅS VED HENVENDELSE TIL:

Ministeriet for Transport og Kommunikation Postboks 8010 Dep N - 0030 Oslo Tlf. (47) 22 24 82 41, fax: (47) 22 24 95 72.

Disse oplysninger findes også på internettet:

http://www.odin.dep.no/sd/ engelsk/aktuelt

ANDENES-BODØ, ANDENES-TROMSØ

1. INDLEDNING:

I medfør af artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet (http://europa.eu.int/eur-lex/ da/index.html) har Norge besluttet at indføre forpligtelse til offentlig tjeneste pr. 1. januar 2004, hvad angår ruteflyvning på følgende ruter:

Andenes-Bodø, Andenes-Tromsø.

2. FORPLIGTELSEN TIL OFFENTLIG TJENESTE OMFATTER FØLGENDE

2.1. Hyppighed, pladskapacitet, ruteføring og fartplaner

Kravene gælder året rundt. Forpligtelsen omfatter daglig flyvning i begge retninger.

Hyppighed

Andenes-Bodø, Andenes-Tromsø kombineret

- Mindst fire daglige returflyvninger mandag-fredag og mindst fem returflyvninger lørdag-søndag kombineret.

- Der skal tages hensyn til den offentlige efterspørgsel efter lufttransport i forbindelse med fordelingen af antallet af daglige returflyvninger mellem Andenes-Bodø og Andenes-Tromsø.

Andenes-Bodø

Mindst to daglige returflyvninger mandag-fredag og mindst to returflyvninger lørdag-søndag kombineret.

Andenes-Tromsø

Mindst én daglig returflyvning.

Pladskapacitet

For Andenes-Bodø og Andenes-Tromsø kombineret skal der i begge retninger tilbydes mindst 615 pladser mandag-fredag kombineret og mindst 160 pladser lørdag-søndag kombineret.

Ruteføring

I begge retninger skal mindst tre af de fire krævede daglige flyvninger mandag-fredag og mindst fire af de fem krævede flyvninger lørdag-søndag kombineret være uden mellemlanding. De øvrige skal være gennemgående flyvninger med højst én mellemlanding.

Fartplaner

Der skal tages hensyn til den offentlige efterspørgsel efter lufttransport.

Andenes-Bodø, Andenes-Tromsø kombineret

Mindst tre daglige flyvninger mandag-fredag og mindst fire flyvninger lørdag-søndag kombineret skal planlægges, så der er tilslutning til/fra Oslo.

Andenes-Bodø

Endvidere gælder følgende for de krævede flyvninger mandag-fredag (tiderne er angivet i lokal tid):

første ankomst i Bodø inden kl. 7.30 og sidste afgang fra Bodø efter kl. 20.00.

Andenes-Tromsø

Endvidere gælder følgende for de krævede flyvninger mandag-fredag (tiderne er angivet i lokal tid):

første ankomst i Tromsø inden kl. 10.00 og sidste afgang fra Tromsø efter kl. 16.30.

2.2. Flykategori

På de krævede flyvninger skal der anvendes fly godkendt til mindst 30 passagerer og med trykkabine.

Luftfartsselskabernes opmærksomhed henledes især på de tekniske og driftsmæssige betingelser, der gælder for lufthavnene. Yderligere oplysninger fås ved henvendelse til: Luftfartstilsynet, Postboks 8050 Dep, N - 0031 Oslo, tlf. (47) 23 31 78 00.

2.3. Billetpriser

- Basisprisen for en enkeltbillet (fuldt fleksibel) må i det driftsår, der starter den 1. januar 2004, ikke overstige følgende beløb i NOK:

Andenes-Bodø: 1395

Andenes-Tromsø: 680.

- For hvert efterfølgende driftsår skal maksimumspriserne reguleres den 1. april i overensstemmelse med forbrugerprisindekset i den 12-måneders periode, der slutter den 15. februar samme år, som offentliggjort af Norges Statistik (http://www.ssb.no/english/ subjects/08/02/10/kpi_en/).

- Luftfartsselskabet skal overholde de til enhver tid gældende aftaler om indenrigsflyvning og skal tilbyde alle rabatter, som indgår i disse aftaler.

- Der skal tilbydes socialt betingede rabatter i overensstemmelse med almindelig praksis.

2.4. Kontinuitet

Antallet af flyvninger, der annulleres af årsager, som direkte kan tilskrives luftfartsselskabet, må ikke overskride 1,5 % af de planlagte flyvninger på årsbasis.

2.5. Samarbejdsaftaler

Efter en udbudsprocedure, der begrænser adgangen til ruterne omfattet af forpligtelsen til offentlig tjeneste til et enkelt luftfartsselskab, gælder følgende betingelser:

Billetpriser

- Alle tilslutningsbilletter til/fra andre flyruter skal tilbydes på lige vilkår for alle luftfartsselskaber. Tilslutningsbilletter til/fra andre flyruter, som opretholdes af tilbudsgiver, er undtaget denne bestemmelse, forudsat at billetprisen udgør højst 40 % af en fuldt fleksibel billetpris.

- Der kan hverken optjenes eller indløses bonuspoint fra bonusordninger.

Transfer-betingelser

Alle betingelser, der stilles af luftfartsselskabet i forbindelse med transfer af passagerer til eller fra andre luftfartsselskabers ruter, herunder tilslutningstider og gennemgående check-in af billetter og bagage, bør være objektive og ikke-diskriminerende.

3. ANDET

Denne forpligtelse til offentlig tjeneste erstatter forpligtelsen offentliggjort i De Europæiske Fællesskabers Tidende C 112 af 9. maj 2002, hvad angår ruteflyvning på ruterne Andenes-Bodø og Andenes-Tromsø.

4. YDERLIGERE OPLYSNINGER FÅS VED HENVENDELSE TIL

Ministeriet for Transport og Kommunikation Postboks 8010 Dep N - 0030 Oslo Tlf. (47) 22 24 82 41, fax (47) 22 24 95 72.

Disse oplysninger findes også på internettet:

http://www.odin.dep.no/sd/ engelsk/aktuelt